**PapiPike** (ent. **PastoriPike**, oikealta nimeltään **Pierlin Mpaka Makumbu**, s. 30. elokuuta 1987 Kongon demokraattinen tasavalta) on Suomessa asuva Kongosta lähtöisin oleva rap-artisti. Pike tuli tunnetuksi kristillisen rap-yhtye PSRT:n (ent. Pastorit) kautta.

Elämä ja ura
------------

Räppäri Papi Pike kasvoi Helsingin Mellunmäessä. Kongosta kotoisin oleva perhe muutti Suomeen, kun Pike oli 2-vuotias.

### Musiikkiura

Räppäri itse kertoo olevansa nuorena ollut villi ja kuriton. 16-vuotiaana hän vietti aikansa hengaamalla kadulla ja tekemällä rikoksia, kunnes koki herätyksen uskoon vuonna 2009. Seurakuntaelämän kautta Pikelle avautui musiikkiura gospel-räppiä tehneessä Pastorit (nyk. PSRT) -porukassa. Kokoonpanoon kuului Piken lisäksi Joonatan Palmi ja Prinssi Jusuf. Pastorit aloitti toimintansa vuonna 2009 ja julkaisi Soundbite Records -levy-yhtiön kautta kuuden vuoden aikana kolme albumia. Pastorit on tehnyt yhteistyötä suomalaisten rap-artistien, muun muassa Mikael Gabrielin ja Mustan Barbaarin kanssa.

Sooloartistina
--------------

Pike on tunnettu räjähtävänä ja karismaattisena live-esiintyjänä, ja hän onkin kiertänyt isoja keikka- ja festarilavoja yhdessä muun muassa Mikael Gabrielin kanssa.

Pike julkaisi ensimmäisen sinkkunsa *BULIFLEIM* marraskuussa 2016, singlellä esiintyy myös VilleGalle. Keväällä 2017 Pike julkaisi levynsä *AITO G.* Levyllä esiintyy muita tunnettuja artisteja, muun muassa Gracias ja Musta Barbaari.

Pikellä on oma vaatemallisto "*Hullutyyli"*, johon kuuluu hänen suunnittelemiaan huppareita ja paitoja.

Yksityiselämä
-------------

Musiikkiuran lisäksi Pike on toiminut myös juniorivalmentajana jalkapalloseura IF Gnistanissa sekä FC Viikingeissä. 

Pikellä on nykyisestä avioliitostaan kolme lasta: vuonna 2012 syntynyt poika, vuonna 2015 ja 2021 syntyneet tyttäret. Hän on rikosrekisterinsä takia edellleen Kongon kansalainen, vaikka on asunut Suomessa lähes koko ikänsä.

Diskografia
-----------

### EP:t

* *AITO G* (2017)
* *AFROGOLD* (2019)
* Lentoo EP (2022)

### Singlet

* *BULIFLEIM* (mukana VilleGalle, 2016)
* *Musta vyö* (mukana Mikael Gabriel, 2017)
* *AITO G* (mukana Gracias, Kingfish, Sebastian Da Costa, Musta Barbaari, Bile, 2017)
* *Ines* (mukana Stig Dogg, 2018)
* *PAPIPIKE* (2018)
* *Itketään ja nauretaan* (mukana Pete Parkkonen, 2018)
* *Hoosianna* (2019)
* *Mitä Pikemmin* (2020)
* *Sama nainen* (mukana Mikael Gabriel, 2020)
* *Paa se bängää* (mukana Gracias, Yeboyah, Bile, Kingfish, Sebastian Da Costa, Musta Barbaari, 2021)
* *Camaan* (mukana Costi, 2022)

### Vierailijana

* Mikaveli: *Mä on mä* (mukana PastoriPike, 2015)
* Ege Zulu, MISTA BOGA, KC, PastoriPike, Turisti: *SEKASIN* (2018)
* Roni Samuel: *Isättömii poikii* (mukana PasoriPike, Jodahe, 2019)
* DJ Gammayökkönen: *Nyt Jutisee* (mukana PastoriPike, 2021)
* Pyrythekid: *Vielki* (mukana PastoriPike, 2021)

Filmografia
-----------

| Ilmestymisvuosi | Sarja |
| --- | --- |
| 2017, 2018, 2019, 2021 | *Posse* |
| 2019 | *Kymppitonni* |
| 2020 | *Madventures* |
| 2020 | *All Together Now Suomi* |
| 2021 | *Farmi Suomi* |
| 2024 | *Erikoisjoukot* |

Lähteet
-------

1. ↑  Pastori Pike *Tasoi.fi*. Viitattu 2.10.2018.
2. 1 2 3  PastoriPike keräsi nuorena mittavan rikosrekisterin Helsingin kaduilla - sitten hänestä tuli räppäri, vaatesuunnittelija ja futisvalmentaja *Iltalehti*.  2.10.2018. Viitattu 2.10.2018.
3. ↑  Vihaisesta ja kiusatusta nuoresta miehestä tuli rakkaudesta saarnaava räppäri – Pastori Pike: "Me tehtiin aika pahoja asioita" *Yle Uutiset*. Viitattu 5.8.2020.
4. ↑  FC Viikingit ry - P2015 *FC Viikingit ry*. Viitattu 25.11.2022.
5. ↑  Gnistanin 2014-syntyneet pojat päässeet hyvään vauhtiin *IF Gnistan*.  4.2.2020. Viitattu 6.8.2020.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |